ΓΡΑΠΤΗ ΕΡΩΤΗΣΗ E-0491/03

υποβολή: Konstantinos Hatzidakis (PPE-DE) προς την Επιτροπή

(21 Φεβρουαρίου 2003)

Θέμα: Επίσκεψη επιθεωρητών στην χωματερή του Κουρουπητού στην Ελλάδα

Πρόσφατα πραγματοποιήθηκε επίσκεψη επιθεωρητών της Ε.Ε στην χωματερή του Κουρουπητού στην Κρήτη για την λειτουργία της οποίας η Ελλάδα είχε καταδικασθεί στο παρελθόν από το Ευρωπαϊκό Δικαστήριο.

Θα ήθελα να με ενημερώσει η Επιτροπή:

- Ποια ήταν τα συμπεράσματα στα οποία κατέληξαν οι επιθεωρητές·

- Έχει συμμορφωθεί η Ελλάδα μετά και την τελευταία απόφαση του Ευρωπαϊκού Δικαστηρίου και, αν όχι, σε ποιες ενέργειες θα προβεί η Επιτροπή προκειμένου ναπάρξει πλήρης συμμόρφωση προς το κοινοτικό δίκαιο·

Απάντησης της κας Wallstrm εξ ονόματος της Επιτροπής

(31 Μαρτίου 2003)

Στην απόφασή του(1) της 4ης Ιουλίου 2000 (απόφαση σε δεύτερο βαθμό σύμφωνα με το άρθρο 228 της συνθήκης ΕΚ) το Δικαστήριο των Ευρωπαϊκών Κοινοτήτων έκρινε ότι η Ελλάδα αμέλησε να λάβει τα αναγκαία μέτρα για τη διάθεση των στερεών αποβλήτων στην περιοχή των Χανίων χωρίς να τίθεται σε κίνδυνο ηγεία των ανθρώπων και να βλάπτεται το περιβάλλον, σύμφωνα με το άρθρο 4 της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερών αποβλήτων(2). Επιπλέον, η Ελλάδα παρέλειψε να καταρτίσει για την περιοχή αυτή σχέδια διαθέσεως των αποβλήτων σύμφωνα με το άρθρο 6 της οδηγίας 75/442/ΕΟΚ, και για την διάθεση των τοξικών και επικινδύνων αποβλήτων σύμφωνα με το άρθρο 12 της οδηγίας 78/319/ΕΟΚ του Συμβουλίου, της 20ης Μαρτίου 1978, περί των τοξικών και επικινδύνων αποβλήτων(3). Κατά συνέπεια, δεν εφάρμοσε όλα τα μέτρα που συνεπάγεται η εκτέλεση της απόφασης της 7ης Απριλίου 1992 επί τηςποθέσεως C-45/91(4) (απόφαση πρώτου βαθμού σύμφωνα με το άρθρο 226 της συνθήκης ΕΚ) και παρέβη τιςποχρεώσεις πουπέχει από το άρθρο 171 της συνθήκης ΕΚ.

Το Δικαστήριοποχρέωσε την Ελλάδα να καταβάλει στην Επιτροπή, στον λογαριασμό ίδιοι πόροι της ΕΚ, χρηματική ποινή. Το ύψος της χρηματικής ποινής ορίστηκε σε 20 000 ευρώ για κάθε ημέρα καθυστερήσεως της εκτέλεσης των απαραίτητων μέτρων συμμορφώσεως προς την απόφαση της 7ης Απριλίου 1992, από την ημερομηνία της δημοσίευσης της δεύτερης απόφασης μέχρι την εκτέλεση της πρώτης απόφασης. Η Επιτροπή απέστειλε σε τακτά χρονικά διαστήματα επιστολές στις ελληνικές αρχές με τις οποίες ζητούσε την καταβολή της ημερήσιας χρηματικής ποινής ύψους 20 000 ευρώ για τους μήνες από τον Ιούλιο του 2000 (από την 4η Ιουλίου) μέχρι και τον Φεβρουάριο του 2001. Η Ελλάδα κατέβαλε την χρηματική ποινή εντός των προθεσμιών που καθορίστηκαν. Πρόκειται για συνολικό ποσό 5 400 000 ευρώ που κατέβαλε η Ελλάδα στην Επιτροπή.

Με αλλεπάλληλες επιστολές που απεστάλησαν τον Ιούλιο του 2000, τον Οκτώβριο 2000 και τον Μάρτιο 2001, οι ελληνικές αρχές έχουν κοινοποιήσει στην Επιτροπή πληροφορίες σχετικά με τηνιοθέτηση σχεδίου διαχείρισης των στερεών και επικινδύνων αποβλήτων στο νομό των Χανίων, το οριστικό κλείσιμο της παράνομης χωματερής του Κουρουπητού, την πλήρη λειτουργία των νέων προσωρινών εγκαταστάσεων στην τοποθεσία Μεσσομούρι, καθώς και χρονοδιάγραμμα για την κατασκευή μόνιμου χώρουγειονομικής ταφής

και κομποστοποίησης των απορριμμάτων στην τοποθεσία Κορακιά. Για να επιβεβαιώσει τις τεχνικές και ουσιαστικές πτυχές αυτών των πληροφοριών, η Επιτροπή επέλεξε δύο ανεξάρτητους εμπειρογνώμονες, οι οποίοι, μετά από επιτόπου επιθεωρήσεις τον Ιούνιο του 2001, συνέταξαν έκθεση που τεκμηρίωσαν με φωτογραφίες. Με βάση τα ανωτέρω η Επιτροπή συμπέρανε ότι η Ελλάδα έχει συμμορφωθεί προς τις απαιτήσεις της απόφασης του Δικαστηρίου.

Τον Απρίλιο του 2002 η Επιτροπή παρέλαβε καταγγελία σχετικά με τη λειτουργία της εγκατάστασης στη τοποθεσία Μεσσομούρι, την καθυστέρηση της κατασκευής εγκαταστάσεων στη θέση Κορακιά και την μη αποκατάσταση του Κουρουπητού. Η Επιτροπή έθιξε το θέμα στις ελληνικές αρχές. Η επίσημη απάντηση των ελληνικών αρχών εξετάζεται επί του παρόντος, με σκοπό να αξιολογηθεί κατά πόσον η Ελλάδα έχει συμμορφωθεί προς την περιβαλλοντική νομοθεσία της Κοινότητας.

Παράλληλα, η Επιτροπή όρισε ομάδα ανεξάρτητων εμπειρογνωμόνων οι οποίοι επισκέφθηκαν τις εν λόγω τοποθεσίες στο νομό Χανίων τον Φεβρουάριο του 2003. Η τελική έκθεση των εμπειρογνωμόνων αυτών δεν έχει ακόμηποβληθεί.

Η Επιτροπή δεν θα διστάσει να λάβει όλα τα απαιτούμενα μέτρα για να εξασφαλίσει την τήρηση της περιβαλλοντικής νομοθεσίας της Κοινότητας.

(1) Απόφαση του Δικαστηρίου της 4ης Ιουλίου 2000,πόθεση C-387/97, Συλλογή της Νομολογίας του Δικαστηρίου σ.5047. Πρέπει να επισημανθεί ότι το άρθρο 171 που αναφέρεται στην απόφαση είναι πλέον το άρθρο 228.

(2) ΕΕ L 194 της 25.7.1975.

(3) ΕΕ L 84 της 31.3.1978.

(4) Απόφαση της 7ης Απριλίου 1992,πόθεση C-45/91, Συλλογή της Νομολογίας του Δικαστηρίου σ.2509.